EkBass/fiwiki-20250220-pages-articles huggingface dataset:
Leijonan elämää

Leijonan elämää (Father of the Pride) on yhdysvaltalainen tietokoneanimaatiosarja, jonka loi Jeffrey Katzenberg yhdessä DreamWorksin kanssa. Sarjasta tuotettiin yhteensä 14 jaksoa, jotka esitettiin ensi kerran Yhdysvalloissa vuonna 2004. Sarja keskittyy valkoisten leijonien perheeseen, jotka työskentelivät esiintyjinä Las Vegasin taikureiden Siegfried & Roy esityksessä. Ohjelma ei kuitenkaan menestynyt huolimatta mittavasta mainostamisesta. ==Äänirooleissa== ==Aiheesta muualla== * Father of the Pride Luokka:Yhdysvaltalaiset televisiosarjat Luokka:2000-vuosikymmenen piirrossarjat Luokka:Satiirisarjat Luokka:Tietokoneanimaatiosarjat
Tähtipäivät

Tähtipäivät on tähtitieteen ja tähtiharrastuksen valtakunnallinen yleisötapahtuma. Tapahtumaa on järjestetty vuodesta 1971 alkaen. Ensimmäiset pidettiin Turussa, sitten Helsingissä ja Tampereella. Tähtipäivistä on muodostunut merkittävä yleisötapahtuma paikkakunnalla, jonne myös tähtiharrastajat kokoontuvat ympäri maata. Tähtipäivillä järjestetään esitelmiä, näyttely ja retkiä lähialueiden kohteisiin. Tähtipäivien illanvietossa jaetaan Ursan Stella Arcti -palkinto. Tähtipäivät järjestää jokin paikallinen tähtiyhdistys yhdessä Ursan kanssa. Tähtipäivät pidetään viikonloppuna. Aikojen kuluessa niitä on järjestetty niin syksyllä kuin keväälläkin. Nykyiseksi ajankohdaksi on valittu kevätpäiväntasauksen seutu. Cygnus-kesätapahtuma aloitettiin 1980-luvulla. Aiemmin tähtipäivillä pidetyt aktiiviharrastajien jaostokokoukset siirtyivät sinne ja sitten omiin kokoontumisiin. Tähtipäiviä on viimeksi vietetty Kirkkonummella 16.-18.5. 2008, Järvenpäässä 15.-17.5. 2009 ja Mikkelissä 17.-18.4.2010. Vuonna 2011 tähtipäivät olivat Turussa 19.-20.3.2011. Seuraavat tähtipäivät ovat Oulussa 23.-25.3.2012. == Aiheesta muualla == * Tähtipäivien historia Luokka:Tähtitieteen harrastus
Fdisk

fdisk on useiden käyttöjärjestelmien apuohjelma kiintolevyn osiointiin, jolloin fyysinen kiintolevy näkyy käyttöjärjestelmälle ja käyttäjälle useana erillisenä kiintolevyosiona. Käyttöjärjestelmästä riippuen eri osioita voidaan liittää käyttöjärjestelmään näkymään käyttäjälle joko erillisinä levyasemina (DOS-tyyliset levyasematunnuskirjaimet) tai hakemistoina (Unix-pohjaiset käyttöjärjestelmät). fdisk ohjelman nimenä on peräisin UNIX System V -julkaisusta. BSD-käyttöjärjestelmät käyttivät perinteisesti disklabel-nimistä ohjelmaa. Microsoftin FDISK osaa käsitellä vain FAT16-osioita ja Win95B:stä alkaen myös FAT32-osioita, mutta sillä ei ole tukea muille osiotyypeille. Windows 2000 -käyttöjärjestelmästä eteenpäin diskpart-niminen ohjelma korvaa fdiskin. PC-koneiden MBR-tyylinen osiointi käyttää osioille tiettyjä tunnisteita. Esim. Microsoft Windows tunnistaan vain FAT ja NTFS-tunnisteille merkityt osiot. Tätä käytetään PC-koneissa esim. luodessa kiintolevyille piilotettuja osioita, joilla voi olla esim. valmistajan palautusohjelma. Tilaa voi myös jättää siten, että se ei ole käytössä, vaan näkyy käyttämättömänä levytilana. Tiedostojen varmuuskopiointi ennen mahdollista osioinnin muuttamista on lähes välttämätöntä. Linuxissa fdisk on osa util-linux -pakettia ja sille on vaihtoehtoja kuten cfdisk ja sfdisk sekä GNU Parted. == PC-osiotyypit == PC-tietokoneiden vanhanmallisten MBR-tyylisten osioiden osiotyyppien tunniste (ID) ja nimi. PC-tietokoneiden UEFI-stardardi 2000-luvulla muuttaa osiointia, eivätkä koodit enää pidä paikkaansa. 0 Empty 1e Hidden W95 FAT16-bit FAT 80 Old Minix bf Solaris 1 FAT12 24 NEC DOS 81 Minix / old Linux c1 DRDOS/sec (FAT- 2 XENIX root 39 Plan 9 82 Linux swap / Solaris c4 DRDOS/sec (FAT- 3 XENIX usr 3c PartitionMagic 83 Linux c6 DRDOS/sec (FAT- 4 FAT16 <32M 40 Venix 80286 84 OS/2 hidden C: c7 Syrinx 5 Extended 41 PPC PReP Boot 85 Linux extended da Non-FS data 6 FAT16 42 SFS 86 NTFS volume set db CP/M / CTOS / 7 HPFS/NTFS 4d QNX4.x 87 NTFS volume set de Dell Utility 8 AIX 4e QNX4.x 2nd part 88 Linux plaintext df BootIt 9 AIX bootable 4f QNX4.x 3rd part 8e Linux LVM e1 DOS access a OS/2 Boot Manager 50 OnTrack DM 93 Amoeba e3 DOS R/O b W95 FAT32 51 OnTrack DM6 Aux 94 Amoeba BBT e4 SpeedStor c W95 FAT32 (LBA) 52 CP/M 9f BSD/OS eb BeOS fs e W95 FAT16 (LBA) 53 OnTrack DM6 Aux a0 IBM Thinkpad hibernation partition ee GPT f W95 Ext'd (LBA) 54 OnTrackDM6 a5 FreeBSD ef EFI (FAT-12/16/ 10 OPUS 55 EZ-Drive a6 OpenBSD f0 Linux/PA-RISC boot loader 11 Hidden FAT12 56 Golden Bow a7 NeXTSTEP f1 SpeedStor 12 Compaq diagnostic 5c Priam Edisk a8 Darwin UFS f4 SpeedStor 14 Hidden FAT16 <32M 61 SpeedStor a9 NetBSD f2 DOS secondary 16 Hidden FAT16 63 GNU HURD or Sys ab Darwin boot fb VMware VMFS 17 Hidden HPFS/NTFS 64 Novell Netware b7 BSDI fs fc VMware VMKCORE 18 AST SmartSleep 65 Novell Netware b8 BSDI swap fd Linux raid auto 1b Hidden W95 FAT32 70 DiskSecure Multi-Boot bb Boot Wizard hidden fe LANstep 1c Hidden W95 FAT32, LBA 75 PC/IX be Solaris boot ff BBT == Lähteet == Luokka:Unix-ohjelmat
Kari Tapio konserttilavalla

Kari Tapio konserttilavalla on suomalaisen iskelmälaulaja Kari Tapion livetaltiointi vuonna 2000 pidetystä Bella Capri -konserttikiertueen konsertista Lahden Sibeliustalossa. Albumi on julkaistu 23. huhtikuuta 2001. Albumi on myynyt kultalevyyn oikeuttavan määrän. == Kappaleet == CD 1: # # # # # # # # # # # CD 2: # # # # # # # # # # # # # == Lähteet == Luokka:Vuoden 2001 konserttitallenteet Luokka:Kari Tapion albumit
Viisi pitkää yötä (kappale)

Viisi pitkää yötä on Matti Eskon single saman nimiseltä albumilta. Sävellys on Lasse Holmin ja sanoitus Ilkka Vainion. Kappaleen alkuperäisversio on vuonna 1997 julkaistu Kikki Danielssonin esittämä Långt bortom bergen. Luokka:Vuoden 2003 kappaleet Luokka:Matti Eskon kappaleet Luokka:Suomalaiset käännöskappaleet
Kuka sinä olet

Kuka sinä olet on vuonna 1996 julkaistu Frederikin albumi. == Kappaleet == # # # # # # # # # # # # == Aiheesta muualla == * Kuka sinä olet discogs.com -sivustolla == Lähteet == Luokka:Frederikin albumit Luokka:Vuoden 1996 albumit
Stef Clement

Stef Clement (s. 24. syyskuuta 1982 Tilburg) on alankomaalainen maantiepyöräilijä, joka on parhaimmillaan aika-ajokilpailuissa. Hän kilpaili ammattilaisena 2006−2018. Clement voitti amatööriurallaan Olympia's Tour -etappikilpailun vuonna 2005. Hän aloitti ammattilaisuransa vuonna 2006 Bouygues Télécom -tallissa, jota edusti kolmen vuoden ajan. Hän voitti vuonna 2006 Alankomaiden maantieaika-ajomestaruuden sekä aika-ajoetapin Tour de l'Avenir -kilpailussa. Vuonna 2007 Clement saavutti pronssia MM-kilpailujen aika-ajossa Stuttgartissa Fabian Cancellaran ja László Bodrogin jälkeen. Lisäksi hän uusi Alankomaiden aika-ajomestaruuden sekä sijoittui kolmanneksi niin Chrono des Herbiers -aika-ajokilpailussa kuin Espanjan ympäriajon 20. etapillakin, aika-ajossa. Pekingin olympialaisissa 2008 Clement oli aika- ajossa yhdeksäs ja voitti samana vuonna Chrono des Herbiers -kilpailun. Kausilla 2009–2014 Clement edusti alankomaalaistallia Rabobank / Belkin Pro Cycling Team. Hän voitti 2009 Dauphiné Libérén kahdeksannen etapin ja Alankomaiden aika-ajomestaruuden. Hän voitti kotimaansa aika-ajomestaruuden jälleen 2011. Italian ympäriajossa 2012 hän oli 16. etapilla kolmas. Hän voitti kuudennen etapin ja mäkikirikilpailun Katalonian ympäriajossa 2014. Kausilla 2015–2016 Clement edusti sveitsiläistä IAM Cycling -joukkuetta. Hän sai Bakun Euroopan kisoissa 2015 hopeaa aika-ajossa. Ranskan ympäriajon 2016 kokonaiskilpailussa hän sijoittui 18:nneksi ja saman vuoden Arctic Race of Norway -kilpailussa toiseksi. Clement palasi edelliseen talliinsa, nimeltään nyt Team LottoNL-Jumbo, viimeisiksi ammattilaisvuosikseen 2017−2018. == Lähteet == *Stef Clement Trap–Friis-tietokannassa *Profiili www.cyclingarchives.com-sivustolla *Saavutukset procyclingstats.com-sivustolla ==Aiheesta muualla == *Virallinen sivusto Luokka:Alankomaalaiset maantiepyöräilijät Luokka:Vuonna 1982 syntyneet Luokka:Elävät henkilöt
Steven Truscott

Steven Murray Truscott (s. 18. tammikuuta 1945) on kanadalainen, joka tuomittiin 14-vuotiaana kuolemaan 12-vuotiaan Lynne Harperin murhasta syytettynä. Truscott oli määrä teloittaa 8. joulukuuta 1959, mutta hän sai 20. marraskuuta lykkäyksen 16. helmikuuta 1960 saakka valitusta varten; tuomio muutettiin 22. tammikuuta elinkautiseksi vankeusrangaistukseksi. Hänet vapautettiin armahduksella 21. lokakuuta 1969, ja ehdonalainen päättyi 12. marraskuuta 1974. Hän meni naimisiin ja kasvatti kolme lasta. Jo vuonna 1966 Isabel LeBourdais katsoi kirjassaan The Trial of Steven Truscott, että Truscott ei ollut tehnyt tekoa, josta sai rangaistuksen. Vasta 2000-luvun alkuvuosina tapaus avattiin uudelleen, ja 28. elokuuta 2007 Truscott vapautettiin vanhoista syytteistä. Truscottin laajaa huomiota herättänyt tapaus on toiminut pohjana Ann-Marie MacDonaldin romaanille The Way the Crow Flies (2003; suom. Keltaisessa kirjastossa nimellä Linnuntietä) ja Pierre Bertonin runolle "Requiem for a Fourteen-Year-Old". Blue Rodeo julkaisi myös laulun "Truscott" albumillaan The Days in Between (2000). == Lähteet == Luokka:Kanadalaiset elinkautisvangit Luokka:Syytteistä vapautetut Luokka:Vuonna 1945 syntyneet Luokka:Elävät henkilöt
Parhaat (Matti Esko)

Parhaat on Matti Eskon kokoelmalevy, joka julkaistiin vuonna 1995. ==Kappaleet== #Rekkamies - 04:04 #Hyvää huomenta Suomi - City Of New Orleans - 04:29 #Päiväunta - 03:31 #Lämmin ja niin tuttu - 03:06 #Sä kuulut päivään jokaiseen - 03:22 #Sä olet mulle niin kuin taivas - 03:26 #Tien kuningas - King Of The Road - 02:53 #Näin Suomi pysyy pyörillään - 03:50 #Risteysasema - 03:30 #Maria - Beautiful Maria Of My Soul - 03:54 #Reissumies - 03:42 #Kotiin ette voi viedä - 04:48 #Vanhat laulu nuo - Sailor - 03:01 #Valtion rautateillä matkustan - 03:17 #Isäni maa - 03:00 #Ei itkut enää auta - The Days Of Pearly Spencer - 03:30 #Tule paikkaan suojaisaan - 04:20 #Sumuinen aamu - 03:53 #Lämmin, hellä, pehmoinen - 03:29 #Hämärä maa - 3:20 Luokka:Vuoden 1995 kokoelma-albumit Luokka:Matti Eskon albumit
Ann-Marie MacDonald

Ann-Marie MacDonald (s. 29. lokakuuta 1958) on kanadalainen kirjailija ja näyttelijä. Hän on julkaissut kahden romaaninsa ohella muun muassa näytelmiä. MacDonald syntyi Baden-Badenissa, Länsi-Saksassa. Hän on esiintynyt näyttelijänä elokuvissa I've Heard the Mermaids Singing (1987) sekä Better Than Chocolate (1999) ja vieraillut esimerkiksi televisiosarjassa L-koodi. MacDonald on saavuttanut suuren menestyksen kummallakin hallitsemallaan alalla. Hän on voittanut näyttelijänä Geminin (1990) sekä kirjailijana esimerkiksi Commonwealth Writers' Prizen ja Governor General's Awardin. == Romaanit == * Fall on Your Knees (1996; suom. Armon yö) * The Way the Crow Flies (2003; suom. Linnuntietä, Keltainen kirjasto) == Aiheesta muualla == * Luokka:Kanadalaiset kirjailijat Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1958 syntyneet Luokka:Elävät henkilöt
Still 900

Still 900 on Helsingissä vuonna 1986 pidettyjen puolitonnarien MM-kisoja varten suunniteltu purjevene. Veneen piirsi suomalainen Eivind Still. Niitä valmistettiin Stillin veneveistämöllä Pietarsaaressa vuosina 1985–86 tiettävästi neljä kappaletta. Veneen pituus on 9 m, leveys 3,12 m ja syväys 1,7 m. Purjepinta-ala on 42 neliömetriä. Uppouma on 2 400 kilogrammaa, joskin joihinkin veneisiin on myöhemmin rakennettu painavampi köli. Yksi veneistä on myyty Ruotsiin, muiden kotisatamat ovat Turussa, Helsingissä ja Päijänteellä. == Lähteet == Luokka:Köliveneet
Christina Cox

Christina Cox (s. 31. heinäkuuta 1971) on kanadalainen näyttelijä. Hän on esiintynyt muun muassa elokuvissa Parempaa kuin suklaata (Better Than Chocolate, 1999), Koodinimi: Phoenix (Code Name: Phoenix, 2000) ja Jane Doe (2001), mutta hänet tunnetaan myös televisiosta. Cox syntyi Ontariossa kolmesta tytöstä nuorimpana; hänen sisarensa ovat Tracey ja Melissa. Cox menestyi jo nuoruudessaan useissa liikuntalajeissa, mutta päätti valita uransa näyttelemisestä. Hän on opiskellut Ryerson University Theatre Schoolissa. Hän oli vuonna 1998 ehdolla Gemini-palkinnon saajaksi. == Lähteet == == Aiheesta muualla == * Luokka:Kanadalaiset televisionäyttelijät Luokka:Vuonna 1971 syntyneet Luokka:Elävät henkilöt
Simone Mathieu

Simonne Mathieu (31. tammikuuta 1908 – 7. tammikuuta 1980) oli ranskalainen tennispelaaja. Hän kuului Ranskan avoimen tennisturnauksen varhaisiin tähtiin; hän voitti siellä kaksinpelimestaruudet vuosina 1938 ja 1939. Naisten nelinpelissä Mathieu voitti Ranskan avoimissa kuusi mestaruutta vuosina 1933–1934 ja 1936–1939. Vuosina 1937 ja 1938 hän voitti mestaruudet sekanelinpelissä. Wimbledonissa hän ylsi naisten nelinpelin mestaruuksiin vuosina 1933–1934 ja 1937. 71-vuotiaana kuollut Mathieu kelpuutettiin vuonna 2006 International Tennis Hall of Fameen. == Lähteet == Luokka:Ranskalaiset tennispelaajat Luokka:Vuonna 1908 syntyneet Luokka:Vuonna 1980 kuolleet
The Dø

The Dø on vuonna 2007 perustettu suomalais-ranskalainen yhtye, jonka jäsenet ovat elokuvasäveltäjä Dan Levy ja laulaja Olivia Bouyssou Merilahti. Yhtyeen nimi on johdettu sen jäsenten etunimien alkukirjaimista, mutta se viittaa myös duuriasteikon ensimmäiseen säveleen. Levy ja Merilahti tapasivat, kun he olivat tekemässä musiikkia elokuvaan Sutten valtakunta (2005). He jatkoivat yhteistyötään elokuvissa The Passenger ja Camping sauvage. The Døn ensimmäinen albumi A Mouthful ilmestyi tammikuussa 2008 ja nousi ensimmäisellä viikolla Ranskassa listaykköseksi. Heidän kolmas albuminsa Shake Shook Shaken sai 13. helmikuuta 2015 Ranskassa Victoires de la musique -palkinnon vuoden 2014 rock- albumina. Olivia Merilahti oli myös ehdolla vuoden naislaulajaksi. Merilahti on opiskellut musiikkia Helsingissä. Hän laulaa englanniksi, mutta The Døn esikoislevyllä on myös suomenkielinen kappale "Unissasi laulelet". Hän asuu Ranskassa. Yhtye on esiintynyt Suomessa ainakin Provinssirockissa 14. kesäkuuta 2008, Helsingin juhlaviikoilla 30. elokuuta 2008, Flow-festivaalilla 13. elokuuta 2011 sekä Tavastialla 23. huhtikuuta 2012 ja 9. maaliskuuta 2015. == Jäsenet == * Dan Levy * Olivia B. Merilahti == Albumit == * * * == Lähteet == * * === Viitteet === == Aiheesta muualla == * Yhtyeen viralliset sivut * *Haastattelu Metrossa Do, The Do, The Do, The Do, The
Olivia B. Merilahti

Olivia Bouyssou Merilahti (s. 1982) on Ranskassa asuva ranskalais-suomalainen säveltäjä ja laulaja. Hänen isänsä on ranskalainen ja äitinsä suomalainen. Merilahti opiskeli Helsingissä klassista musiikkia, mutta siirtyi sittemmin rockin, jazzin ja elektronisen musiikin pariin. Hän tutustui vuonna 2004 Dan Levyyn, ja he perustivat 2007 yhtyeen The Dø. ==Albumit== * The Dø: A Mouthful, 2008 * The Dø: Both Ways Open Jaws, 2011 ==Aiheesta muualla== * Haastattelu Metrossa Luokka:Suomalaiset kitaristit Luokka:Suomalaiset laulajat Luokka:Ranskalaiset kitaristit Luokka:Ranskalaiset laulajat Luokka:Vuonna 1982 syntyneet Luokka:Elävät henkilöt
Harold Ashby

Harold Ashby (21. maaliskuuta 1925 – 23. kesäkuuta 2003) oli yhdysvaltalainen jazzsaksofonisti. Hän tuli tunnetuimmaksi Duke Ellingtonin yhtyeen jäsenenä, mutta työskenteli myös kokoonpanon ulkopuolella. Ashby kärsi toukokuussa 2003 sydäninfarktin New Yorkissa. Hän ei toipunut koskaan ja kuoli 23. kesäkuuta ollessaan 78 vuoden ikäinen. Luokka:Yhdysvaltalaiset jazzsaksofonistit Luokka:Vuonna 1925 syntyneet Luokka:Vuonna 2003 kuolleet
Ben Webster

Benjamin Francis ”Ben” Webster (27. maaliskuuta 1909 – 20. syyskuuta 1973) oli yhdysvaltalainen tenorisaksofonisti. Hän syntyi Kansas Cityssä, Missourissa, ja kuului vuosina 1935–1943 Duke Ellingtonin orkesteriin. Webster työskenteli myös muissa huomattavissa kokoonpanoissa, kuten Bennie Motenin yhtyeessä ja tunnettujen pianistien, Oscar Petersonin ja Art Tatumin, sekä tenorisaksofonistikollegansa Coleman Hawkinsin kanssa. Webster muutti vuonna 1964 Tanskan pääkaupunkiin Kööpenhaminaan. Hän kuoli 64-vuotiaana Amsterdamissa, Alankomaissa. == Levytyksiä == *1953: King of the Tenors [AKA The Consummate Artistry of Ben Webster] (Norgran, MGN-1001) *1953: 1953: An Exceptional Encounter (The Jazz Factory) – with Modern Jazz Quartet *1954: Music for Loving (Norgran MGN-1018) AKA Sophisticated Lady (Verve 1965) *1956: The Art Tatum - Ben Webster Quartet (Verve) *1957: Soulville (Verve) *1958: The Soul of Ben Webster (Verve) *1959: Ben Webster and Associates (Verve) *1959: Gerry Mulligan Meets Ben Webster (Verve) *1959: Ben Webster Meets Oscar Peterson (Verve) *1960: Ben Webster at the Renaissance (Contemporary) *1960: The Warm Moods (Reprise) *1962: Ben and "Sweets" (Columbia) *1963: Soulmates (Riverside) *1964: See You at the Fair (Impulse!) *1965: Stormy Weather (Black Lion) – recorded at The Jazzhus Montmartre, Copenhagen *1965: Gone With The Wind (Black Lion, 1965) – recorded at The Jazzhus Montmartre, Copenhagen *1967: Meets Bill Coleman (Black Lion) *1968: Big Ben Time (Ben Webster in London 1967) (Philips) *1970: Webster's Dictionary (Philips) *1972: Autumn Leaves(Futura Swing 05) *1973: Gentle Ben (Ensayo) *1973: My Man: Live at Montmartre 1973 (Steeplechase) *1974: Ballads by Ben Webster (Verve, Recorded 1953-1959, 2xLP) *1988: Ben Webster Plays Ballads [recordings from Danish Radio 1967–1971] (Storyville SLP-4118) *1999: No Fool, No Fun [The Rehearsal Sessions, 1970 with The Danish Radio Jazz Orchestra] (Storyville Records STCD 8304) Luokka:Yhdysvaltalaiset jazzsaksofonistit Luokka:Vuonna 1909 syntyneet Luokka:Vuonna 1973 kuolleet
Doc Pomus

Doc Pomus (oik. Jerome Solon Felderhttp://www.felderpomus.com/docpomus1.html) (27. kesäkuuta 1925 – 14. maaliskuuta 1991) oli yhdysvaltalainen lauluntekijä, joka tuli tunnetuksi yhteistyöstään Mort Shumanin kanssa. Heidän hittiensä joukossa on muiden muassa Elvis Presleyn levyttämä "Viva Las Vegas" (1964). Pomus sairasti lapsena polion ja päätyi myöhemmällä iällään pyörätuoliin polionjälkeisen oireyhtymän seurauksena. Hän kuoli keuhkosyöpään 65-vuotiaana. Pomus on kelpuutettu Songwriters Hall of Fameen ja Rock and Roll Hall of Fameen. == Lähteet == == Kirjallisuutta == * Luokka:Yhdysvaltalaiset lauluntekijät Luokka:Rock and Roll Hall of Fame Luokka:Songwriters Hall of Fame Luokka:Vuonna 1925 syntyneet Luokka:Vuonna 1991 kuolleet
Mort Shuman

Mort Shuman (12. marraskuuta 1936 – 2. marraskuuta 1991) oli yhdysvaltalainen lauluntekijä. Hän tuli tunnetuksi yhteistyöstään Doc Pomusin kanssa; heidän hittiensä joukossa on muiden muassa Elvis Presleyn levyttämä "Viva Las Vegas" (1964). Shuman kuoli maksaleikkauksen jälkeen 54-vuotiaana. Hänet kelpuutettiin Songwriters Hall of Fameen vuonna 1992. == Kirjallisuutta == * Luokka:Yhdysvaltalaiset lauluntekijät Luokka:Vuonna 1936 syntyneet Luokka:Vuonna 1991 kuolleet Luokka:Songwriters Hall of Fame
Ivo Perišin

Ivo Perišin (4. heinäkuuta 1925 Kaštel Kambelovac – 30. lokakuuta 2008) oli kroatialainen taloustieteilijä ja Jugoslavian ajan poliitikko. Perišin toimi vuodesta 1956 taloustieteen professorina Zagrebin yliopistossa. Vuosina 1965–1967 hän oli Splitin pormestari ja 1969–1971 Jugoslavian kansallispankin kuvernööri. Hän oli Kroatian parlamentin puhemies 1974–1978. Perišin oli Kroatian tieteiden ja taiteiden akatemian jäsen vuodesta 1977. ==Lähteet== Luokka:Kroatialaiset poliitikot Luokka:Taloustieteilijät Luokka:Kroatialaiset professorit Luokka:Vuonna 1925 syntyneet Luokka:Vuonna 2008 kuolleet
Tahj Mowry

Tahj Dayton Mowry (s. 17. toukokuuta 1986 Honolulu, Havaiji) on yhdysvaltalainen näyttelijä, joka tuli tunnetuksi lapsinäyttelijänä televisiosarjasta Smart Guy. Tahj syntyi Honolulussa, mutta asui perheineen hyvin nuorena Texasissa, ennen muuttamistaan Los Angelesiin. Hänen ensimmäinen merkittävärooli oli komediatelevisiosarjassa Smart Guy. Ennen sarjaa Tahj muun muassa vieraili Frendeissä ja sen jälkeen hän teki pitkään Wade Loadin ääniroolia animaatiosarjoissa Kim Possible ja Lilo & Stitch. Samoihin aikoihin Tahj vieraili televisiosarjoissa The Game, Zackin ja Codyn viiden tähden elämää ja Täydelliset naiset. == Aiheesta muualla == * * Voice Chasers Luokka:Yhdysvaltalaiset televisionäyttelijät Luokka:Vuonna 1986 syntyneet Luokka:Elävät henkilöt Luokka:Yhdysvaltalaiset lapsinäyttelijät
Ante Marković

Ante Marković (25. marraskuuta 1924 - 28\. marraskuuta 2011Preminuo Ante Marković, posljednji premijer SFRJ ) oli kroaattipoliitikko ja Jugoslavian viimeinen pääministeri. Hän syntyi Konjicissa, nykyisen Bosnia ja Hertsegovinan alueella. Zagrebin yliopistosta sähköinsinööriksi valmistunut Marković työskenteli Rade Končar -yrityksessä Zagrebissa ja lähti politiikkaan 1982. Hän toimi Kroatian pääministerinä vuosina 1982–1985 ja presidenttinä 1986–1988. Hän oli Jugoslavian sosialistisen liittotasavallan viimeisenä pääministerinä maaliskuusta 1989 joulukuuhun 1991. Monet pitivät pääministeri Markovićia viimeisenä mahdollisuutena pitää Jugoslavia koossa ja siirtyä hallitusti demokratiaan ja kapitalismiin. Hän perusti uudistuspuolue SRSJ:n vuoden 1990 vaaleja varten. Puolue kuitenkin menestyi niissä surkeasti, kun etniseen taustaan perustavat puolueet voittivat. == Lähteet == Luokka:Kroatialaiset poliitikot Luokka:Jugoslavian pääministerit Luokka:Vuonna 1924 syntyneet Luokka:Vuonna 2011 kuolleet
Marie Forså

Marie Forså (syntyjään Inga Forså, s. 13. joulukuuta 1956) on ruotsalainen näyttelijä. Hän tuli tunnetuksi 1970-luvun pornoelokuvista, mutta esiintyi myös Walerian Borowczykin valtavirran elokuvassa Moraalittomia tarinoita (1974). == Lähteet == == Aiheesta muualla == * Luokka:Ruotsalaiset pornonäyttelijät Luokka:Vuonna 1956 syntyneet Luokka:Elävät henkilöt
Valittu

Valittu () on arkkityyppinen fiktiivisissä tarinoissa esiintyvä perushahmo. Valittu on sankarin muunnelma, messiashahmo, joka pelastaa maailman. Tyypillisen valitun tulee täyttää muinainen ennustus maailman pelastamiseksi ja siten täyttää kohtalonsa. Tehtävässään hän saa yleensä apua toiselta perushahmolta, joka on joko viisas vanhus tai mestari. Valittu on lähes aina lähtöisin vaatimattomista oloista, mutta usein tarinan alussa paljastuu, että hän onkin ylhäistä syntyperää. == Valittuja kirjallisuudessa ja elokuvissa == * Harry Potter (Harry Potter -kirjasarja) * Anakin Skywalker, Luke Skywalker, Leia Organa, Ben Skywalker / Kylo Ren ja Rey Palpatine Skywalker (Tähtien sota) * Aragorn ja Frodo (Taru sormusten herrasta) * Beren ja Luthien Tinuviel (Taru Sormusten Herrasta ja Silmarillion eepoksesta) * Neo (Matrix-elokuvat) * Taran (Prydainin kronikka, Hiidenpata-elokuva) * Buffy Summers (Buffy, vampyyrintappaja) * Paul ”Muad’Dib” Atreides (Dyyni-kirjasarja) * Darren Shan (Darren Shan -kirjasarja) * Link ja Zelda (The Legend of The Zelda -Nintendon pelisarja vuodelta 1986) useat muut pelaaja-hahmot eri sarjoista ja peleistä. ==Lähteet== Luokka:Perushahmot
Ronnie Mathews

Ronnie Mathews (2. joulukuuta 1935-28\. kesäkuuta 2008) oli yhdysvaltalainen jazzpianisti. Hän syntyi New Yorkissa ja teki yhteistyötä muiden muassa Max Roachin, Freddie Hubbardin, Art Blakeyn ja Johnny Griffinin kanssa. Luokka:Yhdysvaltalaiset jazzpianistit Luokka:Vuonna 1935 syntyneet Luokka:Vuonna 2008 kuolleet
Perusian sota

Perusian sota oli Rooman sisällissota, joka käytiin vuosina 41–40 eaa. kun Marcus Antoniuksen vaimo Fulvia ja tämän veli Lucius Antonius aloittivat sodan Antoniuksen poliittista vastustajaa Octavianusta vastaan. Julius Caesarin murhan jälkeen Marcus Antonius, Octavianus ja Lepidus olivat solmineet niin sanotun toisen triumviraatin joka hallitsi Roomaa. Antonius oli matkustanut järjestämään valtakunnan asioita idässä ja sotimaan Parthiaa vastaan. Fulvia aloitti ilman Antoniuksen suostumusta tämän veljen Lucius Antoniuksen kanssa sodan Octavianusta vastaan. He keräsivät yhdessä kahdeksan legioonaa Italiassa ja onnistuivat valtaamaan Rooman kaupungin lyhyeksi ajaksi. Pian he joutuivat kuitenkin perääntymään Perusian kaupunkiin jossa Octavianus alkoi piirittää heitä. Piiritys jatkui vuoteen 40 eaa. jolloin kaupunki antautui elintarvikkeiden puutteesta. Octavianus armahti Luciuksen ja Fulvian. Lucius lähetettiin kuitenkin maaherraksi Hispaniaan ja Fulvia maanpakoon Kreikkaan Sikyoniin. Fulvia kuoli samana vuonna. Luokka:Ensimmäisen vuosisadan eaa. sodat luokka:Rooman sodat
Pauli Hirvonen

Pauli Eelis Juhani Hirvonen (22. marraskuuta 1918, Enonkoski - 20\. marraskuuta 1971, Helsinki) oli suomalainen ilmailuaiheista kirjoittanut kirjailija. == Teoksia == * Taivas ei tunne armoa : suomalaisten hävittäjälentäjien sotaa. Otava 1955 * Raskaan sarjan laivueet : pommittajien sotaa. Otava 1956 * Pakkolasku : lentäjien pako vihollisen selustasta. Otava 1957 * Selvä nousuun, Caravelle! : Aerosta, sen lentäjistä, lentoemännistä ja mekaanikoista. Otava 1958 * Ilmojen valloittajien tarina. Otava 1959 * Lento- onnettomuus, jännitysromaani. Otava 1961 * Mikko Nuoli, purjelentäjä, nuortenromaani. Otava 1961 * Mitä-Missä-Milloin Nuorten ilmailukirja, piirroskuvitus Olavi Hurmerinta. Otava 1961 * Mikko Nuoli suihkulentäjänä, nuortenromaani. Otava 1962 * Siivet kiharassa : lentäjäkaskuja, piirroskuvitus Olavi Hurmerinta. Otava 1966 * Lapin sodan lentäjät kertovat. Otava 1967 * Siivet maailman taivaalla: Ilmailukirjailijat kertovat, valinnut Pauli Hirvonen. Otava 1967 * Metsäkaartilaiset. Otava 1968 == Lähteet == * Suomen kirjailijat tietokanta Luokka:Suomalaiset sotakirjailijat Luokka:Vuonna 1918 syntyneet Luokka:Vuonna 1971 kuolleet
Vilho Hyttinen

Vilho Viljami Hyttinen (29. toukokuuta 1906 Oulu – 15. marraskuuta 1975 Helsinki) oli suomalainen kirjailija. Hän käytti myös nimimerkkiä Veli Viljami. Hyttinen pääsi ylioppilaaksi Oulun lyseosta 1926 ja hän työskenteli toimittajana muun muassa Kaiku-lehdesä ja Uudessa Suomessa. == Teoksia == * Kolonna lähtee. Otava 1940 * Kevät ja tuli, romaani. Lehtiyhtymä, Lahti 1944 * Tuhlattuja hetkiä, romaani. Mantere 1948 (nimimerkillä Veli Viljami) * Vilho Hyttisen runoja julkaistiin myös Olavi Paavolaisen toimittamassa runoantologiassa Täältä jostakin : Suomen kenttäarmeijan runoja. WSOY 1943 == Lähteet == * Suomen kirjailijat tietokanta * Itsenäisyytemme ajan oululaista kaunokirjallisuutta Luokka:Suomalaiset kirjailijat Luokka:Vuonna 1906 syntyneet Luokka:Vuonna 1975 kuolleet
Eero Kiviranta

Eero Johannes Kiviranta (27. elokuuta 1917 Turku – 1. kesäkuuta 1989)Kuolinilmoitus, Helsingin Sanomat 11.6.1989, s. A 4 oli suomalainen kirjailija ja toimittaja. Hän kirjoitti niin kaunokirjallisuutta kuin tietokirjojakin. Hän voitti kirjallaan Sellaista se on Pohjoismaisen romaanikilpailun 1943. == Teoksia == * Iskujoukossa Kannaksella : rintamamuistelmia. Karisto 1940 * Ryhmä Liiri : Elämyksiä korsussa ja tulilinjoilla. Karisto 1940 * Sotapolulla Sortavalaan. Karisto 1941 * Kuukausi vihollisleirissä : viiden nuorukaisen seikkailuja. Karisto 1942 * Sotatoverit : kertomuksia sotakoirista ja -hevosista. WSOY 1942 * Sellaista se on : erään taistelevan joukkueen tie. Gummerus 1943 * Kehvonen ulos! : koululaisromaani. Karisto 1946 * Ohjelmistoa iltama- ym. tilaisuuksiin. Valistus 1946 * He nousevat : muistelmia, kuvia ja novelleja invalidien elämästä. Valistus 1947 * Mitä meistä tulee? : nuorten elämänuran valinnan opas, tekijät Niko Oksanen ja Eero Kiviranta. Otava 1947 * Nuorten kirjailijain ryhmä 13. 1947 * Ennen muita maaliin eli kilpa-autoilijan alkutaival. Valistus 1948 * Arjesta juhla : ohjelmistoa juhlien järjestäjille, toimittanut Eero Kiviranta. Valistus 1949 * Seuratalojen somistelu, tekijät Kaarina Korppi ja Eero Kiviranta. Valistus 1950 * Ohjelmaa omasta takaa. Valistus 1951 * Karvakorvan seurakuntaa : eläintarinoita. Valistus 1953 * Surmanajon sankari. Karisto 1953 * Muidenkin iloksi, koonnut Eero Kiviranta. Valistus 1955 * Tule, näytelkäämme! : nuorten näytelmiä, koonnut Eero Kiviranta. Valistus 1955 * 23 rapsodiaa ja melodraamaa, toimittanut Eero Kiviranta. Valistus 1956 * Me esitämme : ohjelmistoa juhlien järjestäjille, toimittanut Eero Kiviranta. Valistus 1958 * Urheilukaskut. Karisto 1963 * Terveyden tietolaari. Karisto 1964 * Sovinnolla solakaksi. Karisto 1970 * "Ässien ässä" sodan taivaalla : Eino Ilmari Juutilaisen tarinaa. Alea-kirja 1978 * Urheilufysiologian perustieto, kuvat ja piirrokset Ville Aroniemi. Scandia Kirjat, Jyväskylä 1980 * Ole oma parantajasi : terveyden niksikirja. Scandia Kirjat, Jyväskylä 1984 == Lähteet == * Suomen kirjailijat tietokanta ===Viitteet=== Luokka:Suomalaiset sotakirjailijat Luokka:Suomalaiset tietokirjailijat Luokka:Vuonna 1917 syntyneet Luokka:vuonna 1989 kuolleet
Gallia cisalpina

Gallia cisalpina (”Alppien tämänpuoleinen Gallia”) oli antiikin aikainen alue, joka käsitti Gallian Alppien kaakkoispuolisen eli Rooman valtakunnan ydinosien puoleisen osan, ja vastasi osapuilleen nykyistä Pohjois-Italiaa. Se oli myös Rooman tasavaltalaisaikainen provinssi (). Alueesta käytettiin myös nimiä Gallia citerior (”Tännempänä oleva Gallia”) ja Gallia togata (”Toogaan pukeutuva Gallia”). == Maantiede ja historia == Gallia cisalpina sijaitsi Alppien ja Rubicon-joen välissä. Roomalaiset valtasivat alueen ensimmäisen kerran vuonna 224–222 eaa. Tämän jälkeen se oli välillä roomalaisten ja välillä taas gallien hallussa. Alueen gallit roomalaistuivat noin vuoteen 150 eaa. mennessä. Sinne myös asutettiin roomalaisia, ja se sai tästä nimensä ”Toogaan pukeutuva Gallia”. Gallia cisalpinasta tuli Rooman provinssi 80-luvulla eaa., ilmeisesti Sullan myötä vuonna 82 eaa. Vuonna 59 eaa. provinssin maaherraksi nimitettiin Julius Caesar, joka sen jälkeen valloitti myös Alppien toisella puolella sijainneen Gallia transalpinan eli suunnilleen nykyisen Ranskan. Octavianus liitti Gallia cisalpinan varsinaiseen Italiaan vuonna 42 eaa., jolloin provinssi lakkautettiin. Se jaettiin neljään Italian yhdestätoista alueesta; nämä olivat Aemilia (Regio VIII), Liguria (Regio IX), Venetia et Histria (Regio X) ja Transpadana (Regio XI). Gallia cisalpinasta olivat kotoisin sekä Vergilius, Catullus että Livius. Tärkeimmät provinsseissa ja muissa hallintoalueissa tapahtuneet muutokset alueella olivat: == Lähteet == == Aiheesta muualla == Luokka:Gallia Luokka:Roomalainen Italia Luokka:Rooman provinssit
Liebe

Liebe on saksalaisen iskelmälaulaja Andrea Jürgensin vuonna 1991 julkaistu albumi. Levyn kappaleista neljä on julkaistu myös singlenä: Santa Catarina, Sommer in Avignon, Liebe ja Morgens vor dem Radio. Nimikappale Liebe on Jack Whiten ja Norbert Hammerschmidtin työstämä versio vanhasta kansanlaulusta. Santa Catarina on julkaistu vuonna 1997 Andrea Jürgensin 20-vuotisjuhlalevyllä Momente. Liebe, Sommer in Avignon ja Morgens vor dem Radio on julkaistu BMG:n Nur das Beste -sarjaan kuuluvalla viidentoista kappaleen kokoelmalla vuonna 2000. Sommer in Avignon on julkaistu myös BMG:n Dieter Thomas Häck präsentiert: Die Grossen Erfolge - Stargala -sarjan kokoelmalla vuonna 1996. Liebe julkaistiin CD:nä, vinyylialbumina ja musiikkikasettina. CD:n kansivihko käsittää yhden aukeaman, jossa on sävelmien perustiedot. ==Kappaleet== #Sommer in Avignon (3:56) Jack White - Norbert Hammerschmidt - "Young" Musikverlag GmbH #Liebe (3:30) Trad./Bearb.: Jack White/Norbert Hammerschmidt - "Young" Musikverlag GmbH #Morgens vor dem Radio (3:41) Jack White - Barry Mason/dt. T.: Norbert Hammerschmidt - "Young" Musikverlag GmbH #Wie am allerersten Tag (4:08) Jack White - Mark Spiro/dt. T.: Norbert Hammerschmidt - "Young" Musikverlag GmbH #Die Liebe kommt (3:38) Jack White - Mark Spiro/Norbert Hammerschmidt - "Young" Musikverlag GmbH #Santa Catarina (3:41) Wolff Ekkehardt Stein - Siegward Kastning - "Young" Musikverlag GmbH #Der nächste Tanz (3:44) Jack White - Norbert Hammerschmidt - "Young" Musikverlag GmbH #Gracias a Dios (3:32) Hans-Herbert Gebhard-Menges - Chris Stephan - "Young" Musikverlag GmbH #Die Uhr geht vor, Du kannst noch bleiben (3:19) Jack White - Fred Jay - "Young" Musikverlag GmbH #Ich danke Dir (3:26) Jack White - Jack White/Norbert Hammerschmidt - "Young" Musikverlag GmbH == Aiheesta muualla == *CD-Lexikon Luokka:Vuoden 1991 albumit Luokka:Andrea Jürgensin albumit
Lena Einhorn

Lena Einhorn (s. 1954) on ruotsalainen kirjailija, ohjaaja, tieteilijä ja lääkäri. Hän syntyi Nina ja Jerzy Einhornin lapsena; jälkimmäinen oli tunnettu poliitikko. Einhorn on koulutukseltaan ja varsinaiselta ammatiltaan lääkäri, ja hänen tohtoritutkintonsa Karolinska Instituutissa, Tukholmassa keskittyi virologiaan sekä kasvainviruksiin. 80-luvulla hän ryhtyi työskentelemään lääkinnällisenä konsulttina sekä televisioeditoijana. Hän käsikirjoitti ja tuotti dokumenttielokuvia sekä Yhdysvalloissa että Ruotsissa, ja voitti niillä myös palkintoja. Hän kuvaa äitinsä selviytymistä Varsovan ghetosta menestysromaanissaan Ninan matka (2005), josta on tehty myös hänen itse ohjaamansa ja käsikirjoittamansa elokuva. Kirja voitti Ruotsin kansallisen -kirjallisuuspalkinnon, ja elokuva voitti kansallisen Guldbagge-palkinnon sekä lukuisia kansainvälisiä palkintoja. Myös Lenan veli Stefan Einhorn on lääkäri ja julkaistu kirjailija. Einhorn on kirjoittanut kaksi kirjaa, jotka esittävät vaihtoehtoisen käsityksen Jeesuksen elämästä, kuolemasta ja ylösnousemuksesta, The Jesus Mystery vuonna 2007 ja A Shift in Time vuonna 2016. Einhorn kuuluu myös ruotsalaiseen Vetenskapsforum COVID-19 -ryhmään, joka kritisoi Ruotsin hallituksen vastausta Ruotsin COVID-19-pandemiaan. == Lähteet == Luokka:Ruotsalaiset kirjailijat Luokka:Ruotsalaiset elokuvaohjaajat Luokka:Ruotsalaiset lääkärit Luokka:Vuonna 1954 syntyneet Luokka:Elävät henkilöt
Kiitojuna

Kiitojuna on nimitys Valtionrautateiden 1950-luvulla ajamille nopeille henkilöjunille. Kiitojunaliikenne käynnistyi vuonna 1954, jolloin valmistuivat Valmetilta ensimmäiset kolme kiitojunavaunustoa. Seuraavana valmistui vielä toiset kolme vaunustoa. Yksi vaunusto muodostui kolmesta toisiinsa lyhytkytketystä kiitojunavaunusta. Keskimmäisessä vaunussa sijaitsi dieselaggregaatti, joka tuotti sähköä koko vaunustoon. Toisessa päätyvaunussa oli pieni keittiö. Yhdessä vaunustossa oli 153 istumapaikkaa. Kiitojunat vedettiin pääosin niihin suunnitelluilla Dm4-moottorivaunuilla sekä joskus Hr11-dieselvetureilla. Niillä liikennöitiin Helsingistä Turkuun, Poriin, Vaasaan, Savonlinnaan ja Kuopioon. 110 km/h huippunopeudellaan ne olivat aikansa moderneinta junakalustoa Suomessa. Dm8- ja Dm9 -sarjojen moottorijunat kuitenkin korvasivat alkuperäiset kiitojunavaunustot kiitojunaliikenteestä jo 1960-luvulla. Kiitojunavaunustoja käytettiin sen jälkeen vielä moottoripikajuna- ja pikajunaliikenteessä, kunnes ne poistuivat lopullisesti käytöstä 1970-luvun alussa. Luokka:Suomalainen rautatiekalusto Luokka:Valmet
Jules Dumont d’Urville

Jules Sébastien César Dumont d'Urville (23. toukokuuta 1790 – 8. toukokuuta 1842) oli ranskalainen laivaston amiraali, joka teki 1800-luvulla uraauurtavia löytöretkiä nykyisessä Oseaniassa. Hänen retkensä ulottuivat antarktisille alueille saakka. == Tutkimusmatkat == D'Urville oli mukana navigoijana kahdella hydrografisella ja kasvitieteellisellä tutkimusmatkalla Tyynellämerellä vuosina 1822–1825 ja 1826–1829. Vuonna 1822 alkaneella matkalla hän toimi korvetti Coquillen ensimmäisenä upseerina, vastuullaan kerätä erityisesti kasvi- ja hyönteisnäytteitä ranskalaisille tiedemiehille.Leikola 2012, s. 65. Näytteitä kertyi yli 3 000 kasvilajista, joista jopa 400 oli aikaisemmin tuntemattomia, sekä 1 200 hyönteislajista, joista noin 300 oli tieteelle tuntemattomia.Leikola 2012, s. 66. Menestyksekkään tutkimusmatkan johdosta Ranskan meriministeri lähetti d'Urvillen vuonna 1826 uudelle matkalle, tällä kertaa retkikunnan johtajana. Matkaan lähdettiin samalla korvetilla kuin edellisellä matkalla, joskin aluksen nimi oli nyt Astrolabe. Retkikunnan kartoitustyön ansiosta Tyynenmeren saaret jaettiin kolmeen ryhmään, eli Melanesiaan, Polynesiaan ja Mikronesiaan. Lisäksi matkan aikana mitattiin maan magnetismia ja meren lämpötilaa järjestelmällisesti eri syvyyksistä. D'Urville julkaisi tutkimusmatkastaan maailman ympäri kirjan Voyage de la corvette l'Astrolabe, 1826–1829. D'Urvillen kolmas tutkimusretki 1837–1840 suuntautui eteläisille leveysasteille. Matkan tarkoituksena oli määrittään magneettisen etelänavan sijainti. Retkikunta pääsi Etelämantereen rannikolle lähelle magneettista etelänapaa. Retkikunta myös nousi maihin, pystytti sinne Ranskan lipun ja julisti kapean rantakaistaleen kuuluvan Ranskalle. D'Urville nimesi alueen vaimonsa etunimen mukaan Adélienmaaksi. Palattuaan tutkimusretkeltään vuonna 1840 D'Urville ylennettiin ansioittensa perusteella kontra-amiraaliksi. === Milon Venus === D'Urville oli vaikuttamassa myös kuuluisan antiikin veistoksen Milon Venuksen päätymiseen Kreikasta Ranskaan. Hän oli vuonna 1820 mukana Ranskan laivaston upseerina merentutkimusmatkalla Välimerellä, kun Míloksen saarella paikallinen Ranskan varakonsuli esitteli hänelle vastalöytyneen patsaan. D'Urville kehotti ryhtymään toimenpiteisiin veistoksen saamiseksi Ranskaan, mikä myöhemmin toteutuikin. == Kuolema == D'Urville kuoli perheineen Ranskan ensimmäisessä junaonnettomuudessa Meudonissa Pariisin Versaillesin linjalla 51-vuotiaana. Junan etummaisen veturin akselin katkeaminen sai junan syöksymään raiteiltaan. Junan viisi ensimmäistä vaunua tuhoutui tulipalossa. Onnettomuudessa kuoli kaikkiaan 55 ihmistä.Leikola 2012, s. 67. Useita paikkoja on nimetty d'Urvillen mukaan. Niiden joukossa ovat d'Urvillenmeri eteläisellä Tyynellämerellä ja d'Urvillensaari Uuden-Seelannin edustalla. == Lähteet == * Leikola, Anto: Norsusta nautilukseen. Löytöretkiä eläinkuvauksen historiaan. John Nurmisen Säätiö, Helsinki 2012. === Viitteet === == Aiheesta muualla == Luokka:Ranskalaiset tutkimusmatkailijat Luokka:Ranskalaiset amiraalit Luokka:Vuonna 1790 syntyneet Luokka:Vuonna 1842 kuolleet
Lucius Antonius

Lucius Antonius oli roomalainen poliitikko ja sotilas. Hän oli konsuli vuonna 41 eaa. Hänen vanhempansa olivat Marcus Antonius Creticus ja Julia Antonia. Triumviri Marcus Antonius ja Gaius Antonius olivat Luciuksen isoveljiä. Lucius oli aina vanhimman veljensä Marcuksen kannattaja. Lucius oli kvestorina Asiassa 50 eaa. Lucius oli kansantribuuni vuonna 44 eaa. kun Marcus ja Julius Caesar olivat konsuleja. Lucius ajoi läpi lain jonka mukaan Caesar sai nimittää poissaollessaan puolet virkamiehistä pois lukien konsulit. Caesarin murhan jälkeen Lucius nimitettiin toimikuntaan, jonka tarkoituksena oli jakaa maata veteraaneille ja köyhille. Lucius toimi Marcuksen legaattina Mutinan sodassa ja sen jälkeen seurasi veljeään Galliaan. Sen jälkeen kun Marcus Antonius oli muodostanut toisen triumviraatin Octavianuksen ja Lepiduksen kanssa Lucius nimitettiin vuoden 41 eaa. konsuliksi. Luciuksen konsulikaudella syntyi riita hänen ja Octavianuksen välillä veteraaneille jaettavasta maasta. Maat pakkolunastettiin pienviljelijöiltä ja luovutettiin sotilaille, mikä herätti laajaa tyytymättömyyttä maansa menettäneiden keskuudessa. Lucius päätti hyötyä tilanteensa Octavianuksen kustannuksella. Seuranneessa Perusian sodassa Lucius ja Marcus Antoniuksen vaimo Fulvia värväsivät aluksi joukkoja ja pitivät Roomaa jonkin aikaa. Pian he kuitenkin joutuivat perääntymään ja joutuivat Octavianuksen piirittämäksi Perusian kaupunkiin. Perusia ei ollut valmistautunut piiritykseen ja ruokavarastot hupenivat nopeasti. Lucius joutui antautumaan vuoden 40 eaa. alussa. Octavianus armahti kuitenkin Luciuksen ja lähetti hänet Hispaniaan maaherraksi. Tämän jälkeen Luciuksen elämästä ei tiedetä mitään, hän todennäköisesti kuoli Hispaniassa. == Lähteet == * * Smith, Dictionary of Greek and Roman Biography and Mythology > v. 1, page 216 - L. Antonius Luokka:Roomalaiset sotilaat
Ronnie Radke

Ronald Joseph "Ronnie" Radke (s. 15. joulukuuta 1983) on yhdysvaltalainen muusikko ja säveltäjä. Hän on Falling in Reversen perustaja ja laulaja. Hän on myös Escape the Faten entinen laulaja ja perustajajäsen. == Elämäkerta == Ronald Joseph Radke syntyi 15. joulukuuta 1983 St Roses-sairaalassa, Las Vegasissa Nevadassa Yhdysvalloissa. Hän kasvoi isänsä, isoveljensä Anthonyn ja isoäitinsä kanssa. Radken äiti hylkäsi lapsensa tuntemattomasta syystä Radken ollessa pieni. Radke oppi soittamaan kitaraa sekä pianoa ensimmäisissä bändeissään. Hän tapasi Max Greenin kykykilpailussa. Radken mikrofoni tippui lavalle ja Green nosti sen ja ojensi sen hänelle. He ystävystyivät nopeasti, ja Green soitti bassoa sekä Escape the Fates:sa että Falling in Reverse:ssä. Ystävyksiä yhdistää muun muassa sama syntymäpäivä sekä kasvaminen ilman toista vanhempaa. Radke kirjoitti kappaleen "Caught Like A Fly" Greenille. Radke sai ehdollista vankeutta kuolemantuottamuksesta vuonna 2006 ja tästä syystä hänet erotettiin Escape the Fate:sta. Radke oli mukana joukkotappelussa, jonka seurauksena nuori poika kuoli. Vuonna 2006, Radke oli selvittämässä välejään Marcel Colquitin kanssa. Radken mukana ollut ystävä, Chase Rader, ampui kuolettavasti kolme kertaa 18-vuotiasta Michael Cookia sekä haavoitti myös tämän kaveria Michael Colquitia joka oli Marcel Colquitin veli. Radke joutui vastuuseen kuolemasta, sillä hän oli järjestämässä joukkotappelua. Marcel Colquit teki myöhemmin itsemurhan koettuaan syyllisyyttä tapahtumasta. Radke tuomittiin kuolemantuottamuksesta ehdolliseen vankeusrangaistukseen. Hän jäi ehdollisen aikana kiinni huumeista vuonna 2008. Radke istui vankilassa noin 2,5 vuotta. Hänet vapautettiin joulukuussa 2010. Radke perusti uuden yhtyeen nimeltä Falling in Reverse vapauduttuaan vankilasta. Yhtyeen ensimmäinen albumi The Drug In Me Is You on julkaistu 26. heinäkuuta 2011. Radke kertoo haastattelussa tehneensä musiikkia myös vankilassa ollessaan ja miettineensä laulujen julkaisua vankilasta käsin. Radken isoveli Anthony kuoli 10. elokuuta 2013 onnettomuudessa. Falling in Reverse on julkaissut neljä studioalbumia. Radke on myös julkaissut mixtapen vuonna 2014. ==Lähteet== * Altpress: Ex- Escape The Fate vocalist Ronnie Radke breaks his silence after prison release ===Viitteet=== Luokka:Elävät henkilöt Luokka:Vuonna 1983 syntyneet Luokka:Yhdysvaltalaiset laulajat
Pelle Almqvist

Howlin' Pelle Almqvist (oik. Per Almqvist, s. 29. toukokuuta 1978 Fagersta, Ruotsi) on ruotsalaisen garage rock -yhtye The Hivesin laulaja. Hän perusti The Hivesin vuonna 1993 yhdessä veljensä Nicholaus "Arson" Almqvistin (oik. Niklas Almqvist) kanssa. Yhtyeen sivujen mukaan he kiinnittivät manageri Randy Fitzsimmonsin huomion (jonka uskotaan olevan fiktiivinen henkilö), ja hän nosti heidät kuuluisuuteen. Almqvist tunnetaan energisestä lavaesiintymisestään. Hän muun muassa kiipeilee lavasteilla, roikkuu lavan reunalla yleisön vierellä ja huutelee laulujen välissä epämääräisiä lauseita kuten ”Sanoin ennen viimeistä laulua ’Kädet ylös, tämä on ryöstö’, mutta en sanonut että saatte laskea ne alas, enhän?” Spin Magazine onkin antanut yhtyeelle tittelin "Paras livebändi maailmassa" ja Pelle Almqvist on heidän "50 kaikkien aikojen parasta keulakuvaa" -listallaan. Pelle Almqvistin laulamista on verrattu Mick Jaggeriin ja Iggy Popiin. ==Lähteet== Luokka:Ruotsalaiset laulajat Luokka:Vuonna 1978 syntyneet Luokka:Elävät henkilöt
Edward Wallenius

Edward Wallenius (1869 Orivesi – 1943 Aleppo, Syyria) oli Suomen kenkäteollisuuden uranuurtajia. Hän perusti Suomen ensimmäisen koneellisen kenkätehtaan Juupajoen Korkeakoskelle vuonna 1897. Wallenius kävi kansa- ja yläkoulun Tampereella 1876–1881 ja meni 1885 nahkurin oppiin H. Koskisen nahkurinverstaaseen. Hän suoritti kisällintutkinnon oltuaan siellä neljä vuotta. Wallenius lähti tämän jälkeen harjoittelemaan ulkomaille saksalaisiin ja ruotsalaisiin nahkatehtaisiin. Palattuaan Suomeen hän perusti vuonna 1894 nahkatehtaan Juupajoen Korkeakoskelle. Korkeakoskella oli saatavissa vesivoimaa ja se sijaitsi myös Pohjanmaan radan vierellä. Vuonna 1897 Wallenius perusti uudenaikaisen kenkätehtaan Korkeakoskelle nahkatehtaansa yhteyteen. Tehtaan koneet tulivat Saksasta ja sieltä tuli myös alan ammattilaisia ja työnjohtajia uudelle tehtaalle. Tehdasrakennuksen koko oli 760 neliömetriä ja tehtaassa oli 80 työkonetta, joista 24 oli erilaisia neulomakoneita. Tehdas pystyi valmistamaan päivässä jopa 500 kenkäparia ja työntekijöitä oli aluksi 35 miestä ja 25 naista. Wallenius perusti myös Helsinkiin, Tampereelle ja Kuopioon omat kenkäliikkeet, joissa myytiin tehtaan valmistamia kenkiä. Vuoden 1899 alusta tehtaasta muodostettiin osakeyhtiö nimeltä Finska Sko- och Läderfabriks Aktiebolag – Suomen Kenkä- ja Nahkatehdas Osakeyhtiö. Wallenius otti nahkatehtaassaan sähkön käyttöön 1895 ja uudessa kenkätehtaassa koneet toimivat sähkövoimalla. Korkeakosken tehdasta kutsuttiin myöhemmin ”Suutareiden yliopistoksi”, sillä suuri osa 1900-luvun alun kenkätehtailijoista ja alan mestareista oli jossakin vaiheessa työssä tehtaalla. Wallenius pyrki hankkimaan uuden yhtiön osake-enemmistön haltuunsa, mutta hän joutui pääoman puutteen takia luopumaan Korkeakosken tehtaistaan 1900-luvun alkuvuosina. Suomen Kenkä- ja Nahkatehdas Osakeyhtiö jatkoi toimintaansa Walleniuksen lähdön jälkeen vuoteen 1926, jolloin tehtaat siirtyivät Emil Aaltosen haltuun. Korkeakosken kenkätehdas jatkoi toimintaansa Aaltos-yhtymän osana aina vuoteen 1983 saakka, jolloin kenkien valmistus päättyi siellä. Luovuttuaan tehtaistaan Wallenius siirtyi Venäjälle, jossa hänellä oli aluksi nahka- ja kenkätehdas Vladivostokin lähellä ja myöhemmin nahkatehdas Novosibirskissä. Venäjän vallankumouksen jälkeen Wallenius siirtyi Kiinaan ja harjoitti siellä erilaista liiketoimintaa vuoteen 1932 saakka. Viimeisinä elinvuosinaan Wallenius harjoitti lakritsiuutteen valmistusta Syyriassa. Hän kuoli Aleppossa Syyriassa 1943 ja hänet on haudattu Aleppon kristitylle hautausmaalle. == Lähteet == * Koskenjalan yhdistyksen sivut: Edward Wallenius - Kenkäteollisuuden unohdettu uranuurtaja == Kirjallisuutta == * Sinikka Lahtivirta : Oriveden Siitaman Sammalistosta Syyrian Aleppoon : kertomus Edvard Walleniuksesta (1869-1943) sitkeästä yrittäjästä ja seikkailijasta sekä hänen lähipiiristään. Sinikka Lahtivirta, Orivesi 2017 ISBN 978-952-93-9331-2 Luokka:Suomalaiset yritysjohtajat Luokka:Vuonna 1869 syntyneet Luokka:Vuonna 1943 kuolleet
Polylepisorneero

Polylepisorneero (Cinclodes aricomae) on äärimmäisen uhanalainen lintu, joka elää Andeilla Perun kaakkoisosissa ja Boliviassa. Lajia pidettiin ennen lampiorneeron alalajina. Polylepisorneero kasvaa noin 20 cm pitkäksi. Väritykseltään se on suklaanruskea vatsastaan, pää ja selkä ovat tummemman ruskeat. Nokka linnulla on suurikokoinen ja se erottaakin lajin pienemmästä andienvirtaorneerosta. Lajin laulu on karheita, korkeita trillejä. Kutsuäänet ovat niin ikään karheita. Lisäksi linnun on raportoitu päästävän nasaalisia kee- tai kiu-ääniä. Polylepisorneerot elävät vuoriston metsissä ja pusikkoisilla alueilla, joilla kasvaa Polylepis-suvun kasveja. Ne käyttävät ravinnokseen selkärangattomia eläimiä.. Polylepisorneerokannan kooksi arvellaan noin 50–250 yksilöä. Lajiin kohdistuva suurin uhka ovat huolimattomasta tulenkäytöstä johtuvat metsäpalot. Pienempiä uhkia ovat metsän hakkuut, hiilikaivokset ja maanviljelystapojen muutoksista aiheutuva eroosio ja metsien häviäminen. == Lähteet == Luokka:Vesiorneerot Luokka:Uhanalaiset linnut Luokka:Äärimmäisen uhanalaiset lajit
Zundert

Zundert on kunta Pohjois-Brabantin provinssissa, Alankomaissa. Kaupungin asukasluku oli 21 488 vuoden 2015 lopussa. Vincent van Gogh syntyi Zundertissa. ==Lähteet== ==Aiheesta muualla== Luokka:Pohjois-Brabantin kunnat